Sakpas-Sake: Nuwe minister, ou probleem | Netwerk24
Deur Elvira Wood 10 Oktober 2018 07:06
Hier is wat jy misgeloop het as jy nie Dinsdag Sake gelees het nie.
Die groot nuus Dinsdag was ongetwyfeld die aankondiging dat die voormalige president van die Reserwebank – Tito Mboweni – nou as minister van finansies aangestel is.
Hy vervang Nhanhla Nene wat bedank het.
Mboweni se aanstelling word wyd en syd as goeie nuus verwelkom.
Wat nie goeie nuus is nie, is dat nie net wil Suid-Afrikaners nie meer trein ry nie, die treine in die Kaap word boonop steeds aan die brand gesteek.
1. Ekonome: Mboweni die ‘ideale’ minister van finansies
Tito Mboweni se aanstelling as minister van finansies wys pres. Cyril Ramaphosa gaan nou die belange van die land en nie noodwendig dié van die regering nie, eerste stel.
Dit is Chris Harmse, ekonoom van Rebalance Fund Managers, se mening oor die nuwe aanstelling.
Lees ook: Banke het 4 prioriteite vir Mboweni
2. IMF verlaag groei vir SA in aanloop tot verkiesing
Die Internasionale Monetêre Fonds (IMF) verwag ook nou dat Suid-Afrika se ekonomie vanjaar met minder as 1% sal groei en meen daar bestaan ’n risiko vir ’n resessie in die wêreldekonomie.
Die IMF het gesê vooruitsigte vir Suid-Afrika bly beskeie te midde van die onsekerheid in aanloop tot die 2019- nasionale verkiesing.
Lees ook: Ekonome verwag ook nou groei van minder as 1%
3. Aantal treinryers in SA halveer oor swak diens
Passasiersgetalle het van 543 miljoen in 2014 tot 269 miljoen vanjaar gedaal. Dit beteken die helfte soveel mense ry tans trein as vier jaar gelede.
Lees ook: Treinskade in Kaap beloop al R450 m.
4. Keer só dat jy nuwe, foutiewe Windows kry
5. Moenie vir dié nuwe Facebook-foefie val nie
Nee, booswigte het nie toegang tot jou Facebook-profiel gekry en dit gekloon nie.
’n Nuwe slenter doen tans die ronde op die sosiale netwerk waarin jy ’n boodskap ontvang, kwansuis van ’n vriend, wat sê daar was verdagte aktiwiteite op jou rekening.
Meer oor: Imf | Windows | Facebook | Tito Mboweni | Cyril Ramaphosa | Nhanhla Nene | Minister Van Finansies | Treine | Ekonomiese Groei | Tesourie